Ibestad kirke

Ibestad kirke er en langkirke i stein fra 1881. Den ligger i Hamnvik i Ibestad kommune og har 500 sitteplasser. Kirken er bygd i nygotisk stil etter tegninger av byggmester J.A. Johansen. Interiøret ble drastisk endret i 1967, da veggene fikk panel. I 1976 ble deler av kirkerommet gjort om til diverse servicerom. Inventar Altertavle Altertavlen er malt av Christen Brun og er en kopi av Adolph Tidemands altertavle i Bragenes kirke Malerier av evangelistene Til kirkejubileet i 1981 fikk kirken to malerier av Jardar Lunde. Maleriene viser de fire evangelistene. Altersølv Altersølvet er fra kirken stod ny i 1881. Døpefont Kirken har to døpefonter. En fra 1881 og en fra 1750. Den eldste av disse er i bruk. Orgel Kirken har orgel fra 1903. Dette ble bygget av Olsen & Jørgensen, og gjennomgikk en omfattende modernisering og påbygging i 1978. I kirken står også de gjenværende delene av det gamle orgelet, bygd av Paul Christian Brandtzæg. Dette orgelet har senere vært brukt i Lavangen kirke, før det ble lagt på lager og nå er tilbakeført til Ibestad. Referanser Litteratur Peder Gabrielsen (1981). Jubileumsskrift for Ibestad kirkes 100-års jubileum 1881-1981. Ibestad. Alf Henry Rasmussen (1993). «Ibestad kirke, Hamnvik». Våre kirker. Norsk kirkeleksikon. Kirkenær: Vanebo forlag. s. 138. ISBN 82-75-27022-7. Ibestad kommune, kulturkontoret og soknepresten i Ibestad (2003). Kirkene i Ibestad prestegjeld. Ibestad. Ronny Trælvik og Lill-Karin Elvestad (2016). Kirkene i Troms II. Bok i Nord. s. 54–63. ISBN 9788293393085. Eksterne lenker (en) Ibestad kirke – kategori av bilder, video eller lyd på Commons (no) «Ibestad kirke». Kirkesøk. Den norske kirke. (no) «Ibestad kirke». Kulturminnesøk. Riksantikvaren – Direktoratet for kulturminneforvaltning. Arkitekturguide for Nord-Norge og Svalbard